open-index/open-wikipedia-markdown huggingface dataset:
Ποζιτρόνιουμ

δεξιά|μικρογραφία|200x200εσ|Ένα ηλεκτρόνιο και ένα ποζιτρόνιο σε τροχιά γύρω από το κοινό κέντρο μάζας τους. (Μια κατάσταση s έχει μηδενική γωνιακή ορμή, οπότε η τροχιά του ενός γύρω από το άλλο θα σήμαινε ότι τα δύο θα κινούνται κατευθείαν το ένα στο άλλο έως ότου διασκορπιστούν ή μέχρι την εξόντωση σε όποιο σώμα συμβεί πρώτα). Αυτή είναι μια δεσμευμένη κβαντική κατάσταση γνωστή ως ποζιτρόνιουμ.
Το **ποζιτρόνιουμ** είναι ένα μη συνηθισμένο υδρογονοειδές σύστημα. Αποτελείται από ένα ποζιτρόνιο και ένα ηλεκτρόνιο. Έχει χρόνο ζωής 1,1 μs .

Τα επίπεδα της τροχιάς και της ενέργειας των δύο σωματιδίων είναι παρόμοια με εκείνα του ατόμου του υδρογόνου (που είναι δεσμευμένη κατάσταση ενός πρωτονίου και ενός ηλεκτρονίου). Ωστόσο, λόγω της μειωμένης μάζας, οι συχνότητες των φασματικών γραμμών είναι μικρότερες από το ήμισυ των αντίστοιχων γραμμών υδρογόνου.

## Παραπομπές


Κατηγορία:Υποατομικά σωμάτια
Κατηγορία:Μοριακή φυσική
Ραδιενεργή διάσπαση

Στις φυσικές επιστήμες , η **ραδιενεργός διάσπαση** είναι η διαδικασία στην οποία παράγεται ένας νέος πυρήνας. Ο νέος πυρήνας μπορεί να είναι σταθερός ή επίσης ραδιενεργός. Αν είναι ραδιενεργός, τότε αναφέρεται σε αλυσίδα ραδιενεργών διασπάσεων η οποία τερματίζεται αργά ή γρήγορα σε σταθερό πυρήνα. Η ταχύτητα (ρυθμός) μιας ραδιενεργού διασπάσεως εξαρτάται από την δομή του κάθε πυρήνα.

## Παραπομπές


Κατηγορία:Ραδιενέργεια
Βουλευτικές εκλογές 2013 στο Ιρακινό Κουρδιστάν

**Βουλευτικές εκλογές** διεξήχθησαν στο Ιρακινό Κουρδιστάν στις 21 Σεπτεμβρίου 2013. Επί συνόλου 111 εδρών, οι 11 προορίζονταν για τις μειονότητες. Στις εκλογές έλαβαν μέρος 366 γυναίκες και 736 άντρες υποψήφιοι. Συνολικά ήταν εγγεγραμμένοι 2.653.743 ψηφοφόροι στις 3 επαρχίες Ερμπίλ, Σουλαϊμανίγια και Ντοχούκ, από τους οποίους το 74% προσήλθαν στις κάλπες.

Κανένα κόμμα δεν συγκέντρωσε το απαιτούμενο ποσοστό προκειμένου να σχηματίσει αυτοδύναμη κυβέρνηση. Η Πατριωτική Ένωση του Κουρδιστάν έχασε το 1/3 των εδρών της.
 Εξελέγησαν συνολικά 77 άνδρες και 34 γυναίκες.

## Αποτελέσματα

## Παραπομπές


2013
Ιρακινο Κουρδισταν
Ζαν-Ανρί Σεάν

Ο **Ζαν-Ανρί Σεάν** (Jean-Henry Céant, γεννήθηκε στις 27 Σεπτεμβρίου 1956) είναι Αϊτινός πολιτικός και  πρωθυπουργός της χώρας του από τον Σεπτέμβριο του 2018 ως τις 21 Μαρτίου 2019.

## Πρωθυπουργός
Ο Σεάν επιλέχθηκε από τον πρόεδρο Ζοβενέλ Μοΐζ στο αξίωμα του Πρωθυπουργού τον Αύγουστο του 2018. Αντικατέστησε τον παραιτηθέντα Ζακ Γκι Λαφοντάν, ο οποίος αποχώρησε λόγω της οικονομικής κρίσης. Ήταν συμβολαιογράφος στο επάγγελμα και υποψήφιος για την προεδρία το 2016. Ο Σεάν ηγείται μιας πολιτικής οργάνωσης που ονομάζεται Renmen Ayiti.

## Παραπομπές


## Εξωτερικοί σύνδεσμοι
* 

Σεαν
Αλιτζάν Καϊνάρ

Ο **Αλινάρ Καϊνάρ** (γενν. 30 Οκτωβρίου 1988 στην Κωνσταντινούπολη) είναι Τούρκος αθλητής της ιστιοπλοΐας που συμμετέχει στην κατηγορία φινν.

Σπουδάζει μηχανική στο Πανεπιστήμιο Μπαχτσεσεχίρ της Κωνσταντινούπολης.

Συμμετείχε στο αγώνισμα του φινν στους Ολυμπιακούς Αγώνες 2012, όπου κατατάχθηκε 18ος με 154 βαθμούς. Συμμετείχε στο ίδιο αγώνισμα στους Ολυμπιακούς Αγώνες 2016, τερματίζοντας 13ος.

## Παραπομπές


Κατηγορία:Τούρκοι αθλητές της ιστιοπλοΐας
Ηλίας Χατζηπαυλής

Ο **Ηλίας Χατζηπαυλής** (γεννήθηκε στις 24 Μαΐου 1949 στο Μικρολίμανο) είναι Έλληνας ιστιοπλόος. Κέρδισε ένα ασημένιο μετάλλιο στη *κατηγορία Φιν* στους Θερινούς Ολυμπιακούς Αγώνες του 1972 στο Μόναχο. Συμμετείχε σε τέσσερις Ολυμπιάδες από το 1972 έως το 1988, αυτούς του 1972, 1980, 1984 και 1988. Το 1980, 1984 και 1988 τερμάτισε 10ος, 6ος και 12ος αντίστοιχα.

Ξεκίνησε το 1965 με την κωπηλασία στον ΝΑΣ για να περάσει στην ιστιοπλοΐα και στην κατηγορία Φιν. Το 1969 πήρε μεταγραφή στον Ολυμπιακό και ήταν πρωταθλητής Ελλάδος στα Φιν για πρώτη φορά το 1970 και την ίδια χρονιά εκπροσώπησε τα ελληνικά χρώματα στο Βαλκανικό πρωτάθλημα. Ήταν σημαιοφόρος της ελληνικής ολυμπιακής ομάδας στην τελετή έναρξης των Ολυμπιακών αγώνων της Μόσχας το 1980.

Εκτός τα ολυμπιακά του μετάλλια ήταν επίσης 3ος στο Ευρωπαϊκό του 1974 στα Φιν, 3ος στο Παγκόσμιο του 1981 στην κατηγορία Σταρ, σε Μεσογειακούς αγώνες έχει ένα χάλκινο και δύο ασημένια μετάλλια στα Φιν.

## Παραπομπές


## Εξωτερικοί σύνδεσμοι
* 

Κατηγορία:Ολυμπιονίκες της ιστιοπλοΐας
Κατηγορία:Έλληνες αθλητές της ιστιοπλοΐας
Κατηγορία:Έλληνες αθλητές της κωπηλασίας
Κατηγορία:Έλληνες αργυροί Ολυμπιονίκες
Χάμφρι Ντέιβι

Ο **Σερ Χάμφρι Ντέιβι, 1ος Βαρόνος**, αγγλ.: *Humphry Davy* (17 Δεκεμβρίου 1778 – 29 Μαΐου 1829) ήταν Κορνουαλλός χημικός και εφευρέτης, ο οποίος είναι γνωστός σήμερα για την απομόνωση, για πρώτη φορά, με τη χρήση ηλεκτρισμού, μιας σειράς χημικών στοιχείων: κάλιο και νάτριο το 1807 και ασβέστιο, βάριο, μαγνήσιο και βόριο τον επόμενο χρόνο, καθώς και την ανακάλυψη της στοιχειακής φύσης του χλωρίου και ιωδίου. Επίσης μελέτησε τις δυνάμεις που εμπλέκονται σε αυτούς τους διαχωρισμούς, επινοώντας το νέο πεδίο της ηλεκτροχημείας.

Ο Μπερζέλιους τον χαρακτήρισε για τη Μπεϊκεριανή Διάλεξή του, με τίτλο *Περί μερικών χημικών ενεργειών του ηλεκτρισμού,* ως «ένα από τα καλύτερα άτομα που έχουν εμπλουτίσει ποτέ τη θεωρία της χημείας». Ήταν Βαρονέτος, Πρόεδρος της Βασιλικής Εταιρείας (PRS), Μέλος της Βασιλικής Ιρλανδικής Ακαδημίας (MRIA) και Εταίρος της Γεωλογικής Εταιρείας (FGS). Έχει επίσης εφεύρει τη λάμπα του Ντέιβι και μια πολύ πρώιμη μορφή λαμπτήρα πυρακτώσεως.

Αστειευόταν ότι ο βοηθός του Μάικλ Φαραντέι ήταν η μεγαλύτερη του ανακάλυψη.

## Παραπομπές


## Εξωτερικοί σύνδεσμοι
* 

Κατηγορία:Άγγλοι φυσικοί
Κατηγορία:Εταίροι της Βασιλικής Εταιρείας
Αναστάσιος Μπαβέλας

Ο **Αναστάσιος «Τάσος» Μπαβέλας** (γενν. στις 27 Φεβρουαρίου 1968, Αθήνα) Έλληνας πρώην αντισφαιριστής. Είναι το τωρινός προπονητής της Εθνικής Ελλάδας Φεντ Καπ.

## Σταδιοδρομία
Ο Μπαβέλας εκπροσώπησε την Ελλάδα στους Ολυμπιακούς αγώνες του 1988 στη Σεούλ, με συνεργάτη τον Γιώργο Καλοβελώνη. Το ζευγάρι αποκλείστηκε στον πρώτο γύρο. Επίσης, συμμετείχε στους Θερινούς Ολυμπιακούς Αγώνες 1992.

Ο αριστερόχειρας Μπαβέλας εκπροσώπησε την Ελλάδα στο Ντέιβις Καπ από το 1984 έως το 1994, σημειώνοντας ρεκόρ 15-13 σε σινγκλ και ρεκόρ 5-3 στο διπλό.

Ο Μπαβέλας έπαιξε σε μερικά μικρά τουρνουά κατά τη διάρκεια της δεκαετίας του 1980. Η υψηλότερη κατάταξη του ήταν η 451η θέση, την οποία έφτασε τον Νοέμβριο του 1984. Η υψηλότερη κατάταξη στο διπλό ήταν η 438η θέση παγκοσμίως, την οποία έφτασε τον Ιούλιο του 1986.

## Παραπομπές


## Εξωτερικοί σύνδεσμοι
* 

Κατηγορία:Έλληνες αθλητές της αντισφαίρισης
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1988
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 1992
Κατηγορία:Έλληνες αντισφαιριστές στους Θερινούς Ολυμπιακούς Αγώνες
Έντουαρντ Μπούλβερ-Λύττον

Ο **Έντουαρντ Μπούλβερ-Λύττον, 1ος Βαρώνος Λύττον** (*Edward Bulwer-Lytton*, 25 Μαΐου 1803 - 18 Ιανουαρίου 1873) ήταν Άγγλος μυθιστοριογράφος, ποιητής, θεατρικός συγγραφέας και πολιτικός. Υπηρέτησε ως βουλευτής των Ουίγων από το 1831 ως το 1841 και Συντηρητικός βουλευτής από το 1851 έως το 1866. Ήταν Υπουργός Αποικιών από τον Ιούνιο του 1858 έως τον Ιούνιο του 1859, και κατά τη διάρκεια της θητείας του επέλεξε τον Ρίτσαρντ Κλέμεν Μούντι ως ιδρυτή της Βρετανικής Κολομβίας. Στον Μπούλβερ-Λύττον προσφέρθηκε η βασιλεία της Ελλάδας το 1862, μετά την παραίτηση του βασιλιά Όθωνα, αλλά την απέρριψε. Έγινε ο Βαρώνος Λύττον του Νέμπουορθ στη Βρετανική αριστοκρατία το 1862.

Ο Μπούλβερ-Λύττον ήταν ο πατέρας του πολιτικού Ρόμπερτ Μπούλβερ-Λύττον, πρώτου κόμη του Λύττον, ο οποίος διετέλεσε Γενικός Κυβερνήτης της Ινδίας και Βρετανός Πρέσβης στη Γαλλία, και συνέθεσε ποίηση υπό το ψευδώνυμο Owen Meredith.

Τα λογοτεχνικά έργα του Μπούλβερ-Λύττον ήταν πολύ δημοφιλή και τα μυθιστορήματά του το απέφεραν μεγάλη περιουσία. Έχει εφεύρει τις φράσεις «ο μεγάλος άπλυτος», «η επιδίωξη του παντοδύναμου δολαρίου », «η πένα είναι ισχυρότερη από το σπαθί» και «ο κάτοικος στο κατώφλι». Έπειτα ήρθε μια απότομη πτώση της λογοτεχνικής φήμης του, έτσι ώστε να είναι γνωστός για λίγα περισσότερα από την πολύ παρωδημένη γραμμή ανοίγματος «Ήταν μια σκοτεινή και θυελλώδης νύχτα…», τις πρώτες λέξεις του μυθιστορήματός του *Paul Clifford* (1830). Ο σαρδωνικός Διαγωνισμός Μυθοπλασίας Μπούλβερ-Λύττον επιχειρεί να βρει την "αρχική πρόταση του χειρότερου όλων των πιθανών μυθιστορημάτων".

## Μυθιστορήματα
**Falkland* (Φώκλαντ) 1827
**Pelham: or The Adventures of a Gentleman* (Πέλχαμ ή Οι περιπέτειες ενός κυρίου) 1828
**Devereux* (Ντεβερώ) 1829
**Paul Clifford* (Πολ Κλίφορντ) 1830
**Godolphin* (Γκόντολφιν) 1833
**The Last Days of Pompeii* (Οι Τελευταίες Ημέρες της Πομπηίας) 1834 
**The Pilgrims of the Rhine* (Οι προσκυνητές του Ρήνου) 1834
**Rienzi, the last of the Roman tribunes* (Ριέντσι, ο τελευταίος των Ρωμαίων τριβούνων) 1835
**Leila: or The Siege of Granada* (Λεϊλά ή Η πολιορκία της Γρανάδας) 1838
**Zanoni* (Ζανόνι) 1842
**The Last of the Barons* (Ο τελευταίος των βαρώνων) 1843
**Lucretia* (Λουκρητία) 1846
**Harold, the Last of the Saxons* (Χάρολντ, ο τελευταίος των Σαξόνων) 1848
**A Strange Story* (Μια παράξενη ιστορία) 1862
**Vril: Power of the Coming Race* (Βριλ. Η Δύναμη της Επερχόμενης Φυλής) 1871

## Παραπομπές


## Εξωτερικοί σύνδεσμοι

* Έργα του Έντουαρντ Μπούλβερ-Λύττον στο Project Gutenberg

Κατηγορία:Άγγλοι πολιτικοί
Κατηγορία:Άγγλοι ποιητές
Κατηγορία:Άγγλοι θεατρικοί συγγραφείς
Κατηγορία:Άγγλοι μυθιστοριογράφοι
Βουλευτικές εκλογές 2018 στο Ιρακινό Κουρδιστάν

**Βουλευτικές εκλογές** έλαβαν χώρα στο Ιρακινό Κουρδιστάν , στις 20 Οκτωβρίου του 2018, για να εκλεγεί το Κοινοβούλιο. Το κυβερνών Δημοκρατικό Κόμμα του Κουρδιστάν (KDP) ήρθε πρώτο στις βουλευτικές εκλογές στην Περιοχή του Κουρδιστάν στο Ιράκ, κερδίζοντας 45 έδρες, που θα του επιτρέψουν να ηγηθεί της επόμενης περιφερειακής κυβέρνησης. Έναν χρόνο μετά από μια αποτυχημένη προσπάθεια για ανεξαρτησία, οι Κούρδοι του Ιράκ ψήφισαν σε βουλευτικές εκλογές. Η ανακοίνωση των αποτελεσμάτων καθυστέρησε για τρεις εβδομάδες. Η Πατριωτική Ένωση του Κουρδιστάν (PUK) ήρθε στη δεύτερη θέση με 21 έδρες.. Τα αποτελέσματα έδειξαν ότι το KDP του Μασούντ Μπαρζανί θα αποκτήσει δεσπόζουσα θέση στην κουρδική πολιτική.

## Αποτελέσματα
αριστερά|μικρογραφία|Αφίσα για τις γενικές εκλογές για το Κοινοβούλιο του Ιρακινού Κουρδιστάν του 2018

## Παραπομπές


2018
Ιρακινο Κουρδισταν
Επαγωγική τάση

Στη φυσική, **επαγωγική τάση** είναι η διαφορά δυναμικού που αναπτύσσεται στα άκρα ενός κυκλώματος όταν μεταβάλλεται η μαγνητική ροή που διέρχεται μέσα από αυτό. H επαγωγική τάση περιγράφεται από τον νόμο της ηλεκτρομαγνητικής επαγωγής του Φάραντεϊ. Σύμφωνα με το νόμο του Φάραντεϊ, η ηλεκτρεγερτική δύναμη από επαγωγή είναι ανάλογη του ρυθμού μεταβολής ΔΦ/Δt της μαγνητικής ροής.

Κατηγορία:Ηλεκτρομαγνητισμός
Κουραμαδίτικα Κέρκυρας

Η **Κουραμαδίτικα** είναι πεδινός οικισμός 72 κατοίκων (απογραφή 2011), σε υψόμετρο 64 μέτρων περίπου, στο κέντρο του νησιού της Κέρκυρας, κοντά στις παραλίες τόσο της ανατολικής όσο και της δυτικής ακτής. Απέχει περίπου 12,5 χλμ από την πόλη της Κέρκυρας. Μαζί με τους οικισμούς Άγιος Ιωάννης (598 κ.), Βασιλικά (278 κ.) και Αγία Τριάδα (192 κ.) αποτελούν την τοπική κοινότητα Αγίου Ιωάννου (1140 κ.) της δημοτικής ενότητας Παρελίων του δήμου Κέρκυρας.

## Γενικά
Στην περιοχή βρίσκονται καλλιέργειες, κυρίως αμπέλια και βοσκοτόπια. Εξάλλου ο οικισμός βρίσκεται στα ανατολικά της κοιλάδας του Ρόπα. Πρόκειται για μια πεδινή έκταση 10.000 στρεμμάτων, την μεγαλύτερη στη Κέρκυρα, με καλλιέργειες και κοπάδια. Παλιά ήταν έλος που αποξηράνθηκε και γι΄ αυτό ο παλιός δήμος με τα γύρω χωριά λεγόταν δήμος Παρελίων.

## Πληθυσμιακή εξέλιξη

Για τα έτη από 1981 και 1991 η απογραφή αναφέρεται σε πραγματικό πληθυσμό, ενώ για τα 2001 και 2011 σε μόνιμο.

## Διοικητικές μεταβολές

* Το 1981, κατά την απογραφή, αναγνωρίζεται ο οικισμός «Κουραμαδίτικα» με 60 κατοίκους και προσαρτάται στην κοινότητα του Αγίου Ιωάννου.
* Το 1997, με την εφαρμογή του *[[Σχέδιο «Καποδίστριας»|Σχέδιο Καποδίστριας]]* (νόμος 2539/97)  καταργείται η κοινότητα του Αγίου Ιωάννου και ο οικισμός προσαρτάται στο νεοσύστατο δήμο Παρελίων που έχει έδρα τον οικισμό Κοκκίνι.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός αποσπάται από το δήμο Παρελίων, ο οποίος καταργείται και προσαρτάται στο δήμο Κέρκυρας.

Σήμερα μαζί με τους οικισμούς Βασιλικά (278 κ.), Άγιος Ιωάννης (598 κ.) και Αγία Τριάδα (192 κ.) αποτελούν την τοπική κοινότητα Αγίου Ιωάννου (1140 κ.) της δημοτικής ενότητας Παρελίων του δήμου Κέρκυρας.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Γιε Λουίν

Ο **Γιε Λουίν** είναι ο δήμαρχος της δεύτερης μεγαλύτερης πόλης της Μιανμάρ, της Μανταλέι. Διορίστηκε δήμαρχος και πρόεδρος της επιτροπής ανάπτυξης της πόλης στις 5 Απριλίου 2016. Ο Λουίν στο παρελθόν ήταν επίτιμος καθηγητής στο Πανεπιστήμιο της Ιατρικής του Μανταλέι.

Το Μάιο του 2016, δημιούργησε δημόσια διαμάχη γύρω από την αναβάθμιση ενός δρόμου στο Μανταλέι στον οποίο κοντά έχει μια ιδιωτική κλινική.

## Παραπομπές


Κατηγορία:Βιρμανοί πολιτικοί
Κρεατομηχανή

μικρογραφία|300x300εσ|Αποσυρναμολογημένη κρεατομηχανή
μικρογραφία|Κρεατομηχανή επί το έργον
[μικρογραφία|Παρασκευή [Λουκάνικο|λουκάνικου με την χρήση κρεατομηχανής]]
Η **κρεατομηχανή** είναι συσκευή κουζίνας για κοπή/άλεση κρέατος / ή ανάμιξη ακατέργαστου ή μαγειρεμένου κρέατος, ψαριών, λαχανικών ή παρόμοιων τροφίμων. Για παράδειγμα αντικαθιστά εργαλεία όπως το μαχαίρι, το οποίο χρησιμοποιείται επίσης για την παραγωγή κιμά, γέμιση κλπ.. Ο παραγωγός βάζει τον κιμά σε χωνί που τοποθετείται στην κορυφή του μύλου. Από εκεί το υλικό πηγαίνει σε έναν οριζόντιο μεταφορέα, ο οποίος μπορεί να τροφοδοτείται με τροχό χειρός ή ηλεκτρικό μοτέρ, που τσακίζει και εν μέρει αναμειγνύει το φαγητό. Στο τέλος του κοχλία, ο μεταφορέας διαθέτει ένα μαχαίρι εγκατεστημένο ακριβώς μπροστά από την σταθερή πλάκα οπής. Στο άνοιγμα αυτό ο κιμάς βγαίνει από τη μηχανή. Η λεπτότητα του κρέατος εξαρτάται από το μέγεθος των οπών της πλάκας.

Αλλάζοντας την πλάκα της τρύπας, με την κρεατομηχανή μπορούν επίσης να παραχθούν περιβλήματα λουκάνικου και κομμάτια ψωμιού.

## Ιστορία
Η πρώτη κρεατομηχανή δημιουργήθηκε τον 19ο αιώνα από τον Γερμανό επαναστάτη Καρλ Φρίντριχ Κρίστιαν Λούντβιχ Φράιχερ Ντράις φον Ζάουερμπρον, γνωστό και ως Καρλ Ντράις. Η παλαιότερη μορφή της κρεατομηχανής γύριζε χειροκίνητα. Με την πάροδο του χρόνου, οι μηχανές με χειροκίνητη στροφή ενεργοποιούνταν από ηλεκτρισμό.

## Παραπομπές

## Εξωτερικοί σύνδεσμοι


Κατηγορία:Κρέας
Κατηγορία:Μηχανές
Ναζλί Καγκλά Ντονερτάς

Η **Ναζλί Καγκλά Ντονερτάς** (γενν. 1 Μαρτίου 1991 στην Κωνσταντινούπολη) είναι Τούρκισσα αθλήτρια της ιστιοπλοΐας. Σπουδάζει επίσης αρχιτεκτονική στο Πανεπιστήμιο Οκάν στην Κωνσταντινούπολης.

Συμμετείχε στους Θερινούς Ολυμπιακούς Αγώνες 2012, στην κατηγορία Laser Radial.

## Παραπομπές


Κατηγορία:Τούρκοι αθλητές της ιστιοπλοΐας
Συμμετοχή της Τουρκίας στους Θερινούς Ολυμπιακούς Αγώνες 2020

Η **[[Τουρκία]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου.

## Συμμετέχοντες

### Ιστιοπλοΐα
Δύο αθλητές προκρίθηκαν στην ιστιοπλοΐα.

#### Άνδρες

#### Γυναίκες

## Παραπομπές


Κατηγορία:Χώρες στους Θερινούς Ολυμπιακούς Αγώνες 2020
Girl (ταινία)

Το ***Girl*** είναι βελγική-ολλανδική ταινία του 2018 σε σκηνοθεσία του Λούκας Ντοντ.

## Πλοκή
Η Λάρα, ένα 15χρονο τρανς κορίτσι, σπουδάζει σε μία βελγική ακαδημία χορού με κύρος. Οι δυσκολίες της εκπαίδευσης της ως μπαλαρίνα γίνονται πιο περίπλοκες, καθώς προετοιμάζεται για την εγχείρηση επαναπροσδιορισμού φύλου.

## Διανομή
*Βίκτορ Πόλστερ
*Νέλε Χάρντιμαν
*Άριε Βορτχάλτερ

## Βραβεία/Διακρίσεις
Στο 71ο φεστιβάλ των Καννών, η ταινία κέρδισε τον Queer Φοίνικα, το FIPRESCI, ενώ ήταν υποψήφια στην κατηγορία *Ένα Κάποιο Βλέμμα*.

Ήταν η πρόταση του Βελγίου για την καλύτερη ξενόγλωσση ταινία στα 91α Βραβεία Όσκαρ. Επίσης, ήταν υποψήφια για τη Χρυσή Σφαίρα Καλύτερης Ξενόγλωσσης Ταινίας.
## Παραπομπές


Κατηγορία:Ολλανδικές δραματικές ταινίες
Κατηγορία:Ολλανδικές ταινίες συσχετιζόμενες με ΛΟΑΤ
Κατηγορία:Βελγικές δραματικές ταινίες
Κατηγορία:Βελγικές ταινίες συσχετιζόμενες με ΛΟΑΤ
Κατηγορία:Γαλλόφωνες ταινίες
Κατηγορία:Ολλανδόφωνες ταινίες
Κατηγορία:Ταινίες του 2018
Χούλνα (αποσαφήνιση)

Ο όρος **Χούλνα** αναφέρεται μεταξύ άλλων στα παρακάτω:

* Χούλνα, πόλη του νοτιοδυτικού Μπανγκλαντές
* Επαρχία Χούλνα, επαρχία του Μπανγκλαντές
* Διαίρεση Χούλνα, διαίρεση του Μπανγκλαντές
Αυγουστίνος Μπέα

O **Αυγουστίνος Μπέα** (Augustin Bea, 1881-1968) υπήρξε  βιβλικός θεολόγος, καρδινάλιος της Ρωμαιοκαθολικής Εκκλησίας και πρώτος πρόεδρος της συστημένης  από τον Πάπα Ιωάννη ΚΓ' Γραμματείας για την  δρομολόγηση   της ενότητας των Χριστιανών.
## Βίος

Ο Αυγουστίνος Μπέα γεννήθηκε στις 28 Μαΐου 1881 στην πόλη Riedbohringen της Γερμανίας. Ήταν μοναχογιός  του Καρλ Μπέα  και της Μαρίας Merk. Οι βασικές σπουδές του έλαβαν χώρα μεταξύ 1888-1900. Σπούδασε  επί διετία στη Θεολογική Σχολή του Πανεπιστημίου του Φράιμπουργκ και συγκεκριμένα μεταξύ 1900-1902. Τις διέκοψε με σκοπό  την εισαγωγή του στο Τάγμα των Ιησουϊτών. Εκεί έμεινε   δέκα χρόνια και συγκεκριμένα ανάμεσα στα 1902 και 1912. Το 1912 χειροτονήθηκε ιερέας στο Φάλκενμπουρχ της Ολλανδίας. Σπούδασε για ένα εξάμηνο αρχαία μεσανατολική φιλολογία στο Πανεπιστήμιο του Βερολίνου. Το 1913 ανακηρύχθηκε διδάκτωρ της Θεολογίας. Ακολούθως ανακηρύχθηκε  ηγούμενος της μονής των Ιησουϊτών στο Άαχεν (1914-1917), καθηγητής της Παλαιάς Διαθήκης στη Θεολογική Σχολή των Ιησουϊτών στο Φάλκενμπουρχ (1917-1921), έπαρχος του τάγματος για την περιοχή της Νότιας Γερμανίας (1921-1924),καθηγητής της Βιβλικής θεολογίας στο Γρηγοριανό Πανεπιστήμιο της Ρώμης (1924-1928) και καθηγητής στο Βιβλικό Ινστιτούτο της Ρώμης (1924-1959) και πρύτανης αυτού του ιδρύματος  (1930-1959). Διετέλεσε διευθυντής  στο περιοδικό Biblica. Στο Βιβλικό Ινστιτούτο δίδαξε διάφορα αντικείμενα όπως ερμηνευτική, εισαγωγή και ερμηνεία της Παλαιάς Διαθήκης,γεωγραφία και αρχαιολογία της Παλαιστίνης. Συνεργάσθηκε με τον Πάπα Πίο ΙΒ΄' για την σύνταξη της περί Αγίας Γραφής εγκυκλίου Divino afflante Spiritu (1943),σε πέντε χρόνια (1941-1945) την  νέα λατινική μετάφραση του Ψαλτηρίου, η οποία εισήχθηκε σε λειτουργική χρήση. Στις 14 Δεκεμβρίου 1959 εξελέγη από τον Πάπα Ιωάννη ΚΓ΄ στο αξίωμα του καρδιναλίου. Το 1960 του ανατέθηκε η διέυθυνση της Γραμματείας του Βατικανού για την ενότητα των Χριστιανών. Ο καρδινάλιος Αυγουστίνος Μπέα ήταν ο εκ των βασικών συντελεστών  από Ρωμαιοκαθολικής πλευράς της συνάντησης μεταξύ του πατριάρχη Αθηναγόρα Α΄ και του Πάπα Παύλου Στ΄ η οποία πραγματοποιήθηκε  στα Ιεροσόλυμα το 1964. Παρέδωσε αυτοπροσώπως την κάρα  Πέθανε στις 16 Νοεμβρίου του 1968 στη Ρώμη.

## Τιμητικές διακρίσεις
Για  το σύνολο του  επιστημονικού έργου τιμήθηκε  με πολλές διακρίσεις από Ευρωπαϊκά και Αμερικανικά Πανεπιστήμια, ενώ το 1965 εξελέγη αντεπιστέλλον μέλος της Ακαδημίας Αθηνών.
## Παραπομπές


## Πηγές
*Γρηγόριος Νόβακ, «Μπέα Αυγουστίνος», Θρησκευτική και Ηθική Εγκυκλοπαίδεια, τομ. 9 (1966), στ.161-163
*Bea, Augustin https://www.encyclopedia.com/religion/encyclopedias-almanacs-transcripts-and-maps/bea-augustin
*Cardinal Augustin Bea (1881-1968)https://www.scarboromissions.ca/interfaith-dialogue/jewish-christian-relations/pioneers-of-dialogue-in-the-modern-jewish-christian-relationship/cardinal-augustin-bea-1881-1968
*Hans Reinhard Seeliger, «Bea, Augustin», Lexicon Fur theologie und kirche, τομ.2 (εκδ.Herder, 2009),στήλη 105-106

Κατηγορία:Γερμανοί καρδινάλιοι
Κατηγορία:Μεγαλόσταυρος του Τάγματος του Γεωργίου Α΄
Πέτρος Ρουτζιέρης

Ο **Πέτρος Ρουτζιέρης** (γενν. Ρόδος, 4 Ιανουαρίου 1973) είναι Έλληνας βετεράνος ποδοσφαιριστής που αγωνιζόταν στη θέση του αμυντικού και νυν προπονητής ποδοσφαίρου. Σαν ποδοσφαιριστής αγωνίστηκε σε όλες τις Εθνικές κατηγορίες. 

## Βιογραφικό
Ξεκίνησε επαγγελματικά το ποδόσφαιρο από τον Διαγόρα Ρόδου. Το 1993 πήρε μεταγραφή στην Προοδευτική, με την οποία αγωνίστηκε μέχρι και το 1996 στην Β' Εθνική. Το καλοκαίρι του ίδιου έτους πήρε μεταγραφή στον Αθηναϊκό,με τη φανέλα του οποίου έκανε ντεμπούτο στην Α' Εθνική και αγωνίστηκε μέχρι και το 1999, όποτε και τον Ιανουάριο του έτους αυτού επέστρεψε στην Προοδευτική. Τον Ιανουάριο του 2001 πήρε μεταγραφή στην Χαλκηδόνα με τη φανέλα της οποίας αγωνίστηκε μέχρι και το 2002. Το καλοκαίρι αυτού του έτους επέστρεψε στον Διαγόρα Ρόδου με τη φανέλα του οποίου αγωνίστηκε μέχρι και το 2007, όποτε και τερμάτισε την ποδοσφαιρική του καριέρα.

Με το τέλος της ποδοσφαιρικής του καριέρας το καλοκαίρι του 2007, παρέμεινε στον σύλλογο του Διαγόρα αναλαμβάνοντας καθήκοντα βοηθού προπονητή. Σαν προπονητής εργάστηκε επίσης στον Διαγόρα, αλλά και στην Α.Ε.Ρ. Αφάντου Ρόδου. Το 2014 ανέλαβε ξανά την τεχνική ηγεσία του Διαγόρα, ενώ από τον Οκτώβριο του 2018 μέχρι τον Ιούνιο του 2020 ήταν και πάλι μέλος του Διαγόρα Ρόδου. Επίσης, έχει εργαστεί ως προπονητής ακαδημιών στον Α.Σ. Αρένα Ρόδου.

Την περίοδο 2021–22 ήταν προπονητής του Ιάλυσου Ρόδου. Από τον Ιούλιο μέχρι τον Δεκέμβριο του 2024 ήταν προπονητής του Απόλλωνα Καλυθιών.

## Παραπομπές


## Πηγές
*Προφίλ Πέτρου Ρουτζιέρη στο transfermarkt.com
*Προφίλ Πέτρου Ρουτζιέρη στο transfermarkt.it

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Αθηναϊκού
Κατηγορία:Ποδοσφαιριστές Χαλκηδόνας
Ρατζσάχι (αποσαφήνιση)

Ο όρος **Ρατζσάχι** μπορεί να αναφέρεται σε:

* Ρατζσάχι, πόλη και πρωτεύουσα της ομώνυμης διαίρεσης του Μπανγκλαντές
* Επαρχία Ρατζσάχι, επαρχία του Μπανγκλαντές
* Διαίρεση Ρατζσάχι, διαίρεση του Μπανγκλαντές
Εγνατία Οδός Α.Ε.

Η **Εγνατία Οδός** αποτελλεί κατασκευαστική εταιρεία. Ιδρύθηκε τον Σεπτέμβριο του 1995 με βάση τις διατάξεις των ν.2229/1994 και ν.2190/20. Αποστολή της είναι η κατασκευή, συντήρηση, εκτέλεση έργων και εκμετάλλευση της οδού και των οδικών αξόνων της (σύνδεση με την ενδοχώρα μέσω των λιμένων και των αερολιμένων της Βορείου Ελλάδος), συνολικά 908 χιλιομέτρων. Απασχολεί 71 μηχανικούς, 16 διοικητικό προσωπικό και 2 νομικούς συμβούλους.

## Κάθετοι Άξονες Εγνατίας Οδού

## Χάρτης-Φωτογραφίες
καθόλου|μικρογραφία|500x500εσ|Χάρτης με τις διαδρομές των έργων της Εγνατίας Οδού ΑΕ.

A2 Motorway, Greece - Section Asprovalta-Strymonas - 04.jpg|Τμήμα της Εγνατίας Οδού.
National Road 51 (European Road 85) in Evros prefecture, Greece with a spring thunderstorm.jpg|Τμήμα της Εθνικής Οδού 51.
Aytokinhtdromos 23 Komotini - Nymfea Road Axe.jpg|Ο Κάθετος Άξονας Ροδόπης.
National Road 67, Greece - Section Nea Kallikratia-Thessaloniki - 02.jpg|Ο Αυτοκινητόδρομος 24.
Polykastro, Greece - panoramio.jpg|Ο Αυτοκινητόδρομος 1 πριν το τελωνείο Ευζώνων.
20140413 preveza009.JPG|Η υποθαλάσσια ζεύξη Ακτίου Πρέβεζας.


## Παραπομπές


## Εξωτερικοί σύνδεσμοι
* Ο ιστότοπος της Εγνατίας Οδού 

Κατηγορία:Αυτοκινητόδρομοι της Ελλάδας
Στιβ Μπίκο

Ο **Στιβ Μπίκο** (**Bantu Stephen Biko**, 18 Δεκεμβρίου 1946 - 12 Σεπτεμβρίου 1977) ήταν Νοτιοαφρικανός αγωνιστής των ανθρωπίνων δικαιωμάτων, διεθνιστής, σοσιαλιστής και ακτιβιστής, μάρτυρας του κινήματος της «Μαύρης Συνείδησης» που κήρυττε την ισότητα της μαύρης με τη λευκή φυλή. Ο θάνατός του αποτέλεσε παράδειγμα και πηγή έμπνευσης για τις νεότερες γενιές μαύρων.

Παιδί φτωχής οικογένειας της επαρχίας Ίστερν Κέιπ, ο Μπίκο ξεκίνησε από τα τέλη της δεκαετίας του ’60 να αρθρογραφεί υπέρ της άρσης των φυλετικών διακρίσεων, χρησιμοποιώντας το ψευδώνυμο "Frank Talk". To 1966 άρχισε τις σπουδές του στην Ιατρική Σχολή του Πανεπιστημίου του Natal και παράλληλα ανάπτυξε την επιχειρηματολογία του περί χειραφέτησης των μαύρων φοιτητών, γεγονός που τον οδήγησε να ενταχθεί ενεργά στην «Εθνική Φοιτητική  Ένωση Νότιας Αφρικής» (NUSAS) και ακολούθως (1968) να πρωτοστατήσει στην ίδρυση του «Φοιτητικού Οργανισμού Νότιας Αφρικής» (SASO), επηρεασμένος από το «Κίνημα της Μαύρης Δύναμης». Ο Μπίκο είχε ως σύνθημά του τη φράση «Black is Beauty» («Το Μαύρο είναι Ομορφιά»), επιδιώκοντας με τον τρόπο αυτό να παροτρύνει τους μαύρους να παλεύουν για ισότητα και δικαιοσύνη, σε ένα περιβάλλον σκληρής καταπίεσης.

Οι πολλαπλές δραστηριότητές του ενόχλησαν τις Αρχές της ρατσιστικής κυβέρνησης της Νότιας Αφρικής, οι οποίες τον καταδίωξαν επανειλημμένα, αφαιρώντας του από το 1973 το (δημόσιο) δικαίωμα έκφρασης, χωρίς, ωστόσο να τον πτοήσουν, έως ότου στις 18 Αυγούστου του 1977 πιάστηκε στο Γκεμπέχα και φυλακίστηκε για περίπου ένα μήνα. Υπέστη απάνθρωπα βασανιστήρια επί ένα 24ωρο μέσα σε κελί της φυλακής του, όπου και έπεσε σε κώμα. Ευρισκόμενος σε ημιθανή κατάσταση και σχεδόν γυμνός, οδηγήθηκε οδικώς, κλεισμένος μέσα στο πορτ-μπαγκάζ ενός οχήματος, στις φυλακές της Πραιτώριας, προκειμένου να νοσηλευθεί σε κλίνη, όμως μετά από 1.100 χιλ. διαδρομής, κατέληξε από τα τραύματά του. Οι Αρχές έκαναν λόγο για θάνατο «κάτω από αδιευκρίνιστες συνθήκες» και αργότερα απέδωσαν το χαμό του μαύρου ηγέτη σε αυτοκτονία, ενώ στη συνέχεια, η αστυνομία της Πραιτώρια απαλλάχθηκε από κάθε κατηγορία. Διεθνείς αντιδράσεις ακολούθησαν την είδηση του θανάτου του, όπως και συγκρούσεις μεταξύ διαδηλωτών και δυνάμεων καταστολής εντός της χώρας που συνόδεψαν την τελετή της κηδείας του, που παρακολούθησαν 20.000 άνθρωποι, όπως και ξένοι διπλωμάτες 21 χωρών. Ο Μπίκο ενταφιάστηκε στις 26 Σεπτεμβρίου 1977 στο King’s William Town.  

Η ιατροδικαστική έκθεση που ανακοινώθηκε επίσημα στις 14 Νοεμβρίου της ίδιας χρονιάς, επιβεβαίωσε με το πόρισμά της ότι ο Μπίκο δολοφονήθηκε με ιδιαίτερα βίαιο τρόπο από τους δεσμώτες του, προκαλώντας σάλο και οδηγώντας, λίγους μήνες αργότερα, τον υπουργό Εξωτερικών Ρ.Φ. Μπότα να δηλώσει ότι «η υπόθεση Μπίκο προκάλεσε ανυπολόγιστη ζημία στη Νότια Αφρική». Λόγω της δολοφονίας του Μπίκο, η Νότια Αφρική καταδικάστηκε από το Συμβούλιο Ασφαλείας του ΟΗΕ, ενώ στην κυβέρνησή της επιβλήθηκε εμπάργκο αγοράς όπλων.  

Η μορφή του ενέπνευσε τον πρώην τραγουδιστή του συγκροτήματος Genesis, Πίτερ Γκάμπριελ, να συνθέσει το 1980 το τραγούδι «Biko», αφιερωμένο στη μνήμη του.  
## Παραπομπές


Κατηγορία:Ακτιβιστές ανθρωπίνων δικαιωμάτων
Κατηγορία:Νοτιοαφρικανοί ακτιβιστές
Ζώο εργασίας

μικρογραφία|Όργωμα με άλογα
μικρογραφία|Η βακτριανή καμήλα, ζώο εργασίας για την μεταφορά προϊόντων,
**Ζώο εργασίας** ονομάζεται οποιοδήποτε ζώο που βοηθά σε εργασίες τον άνθρωπο, όπως λόγου χάρη η μεταφορά προϊόντων, η φύλαξη κοπαδιών κλπ..

Ζώα εργασίας μπορεί να είναι ο ινδικός ελέφαντας, η καμήλα, το γαϊδούρι, το άλογο, τα τσοπανόσκυλα ή το βόδι. 

Παλαιότερα ήταν πιο διαδεδομένα. Σε υπανάπτυκτες χώρες υπάρχουν ζώα εργασίας.

Κατηγορία:Άνθρωπος και ζώα
Κατηγορία:Κτηνοτροφία
Μαρμαρική

[thumb|300px|Χάρτης της [Κυρηναϊκή|Κυρηναϊκής και της Μαρμαρικής κατά την ρωμαϊκή εποχή (Samuel Butler, 1907)]]
Η **Μαρμαρική**, κατά την αρχαία ελληνορωμαϊκή γεωγραφία, ήταν παραλιακή περιοχή της αρχαίας Λιβύης μεταξύ Κυρηναϊκής και Αιγύπτου. Αντιστοιχούσε στην σημερινή περιοχή των συνόρων Αιγύπτου και Λιβύης. Περιελάμβανε τις πόλεις Μπόμπα (αρχαία Φθία), Τίμιμι (Πάλιουρος), Τομπρούκ (Αντίπυργος), Ακρόμα (Γωνία), Μπαρντία, Αλ-Σαλούμ και Σίντι Μπαράνι (αρχαία Ζύγρα). Τα νότια σύνορα της Μαρμαρικής περιελάμβαναν και την 'Οαση της Σίβας που εκείνη την εποχή ήταν γνωστή για το ιερό του αιγυπτιακού θεού Άμωνος. Το ανατολικό κομμάτι της Μαρμαρικής, που θεωρούνταν από μερικούς γεωγράφους ως ξεχωριστό τμήμα μεταξύ Μαρμαρικής και Αιγύπτου, ήταν γνωστό ως *Λιβύης Νόμος*. Στην ύστερη αρχαιότητα, η Μαρμαρική ήταν γνωστή ως Κάτω Λιβύη ενώ η Κυρηναϊκή ως Άνω Λιβύη.

## Εξωτερικοί σύνδεσμοι
* Leonhard Schmitz, *A manual of ancient geography*, Blanchard and Lea, 1857, 383-384.

Κατηγορία:Γεωγραφική ιστορία της Αιγύπτου
Κατηγορία:Γεωγραφική ιστορία της Λιβύης
Μυός Όρμος

Ο **Μυός Όρμος** *(όρμος μυδιών)* ήταν λιμάνι της Ερυθράς Θάλασσας που κατασκευάστηκε από τους Πτολεμαίους γύρω στον 3ο αιώνα π.Χ. Μετά από ανασκαφές που πραγματοποιήθηκαν πρόσφατα από τον David Peacock και την Lucy Blue του Πανεπιστημίου του Σαουθάμπτον, υπολογίζεται ότι βρισκόταν στην σημερινή Quseir al-Quadim (παλιά Quseir), οκτώ χιλιόμετρα βόρεια της σύγχρονης πόλης της Αλ Κουσαΐρ στην Αίγυπτο.

## Ιστορία
Μετά την βασιλεία των Πτολεμαίων, ο Μυός Όρμος ήταν μαζί με την Βερενίκη (νοτιότερα στις ακτές της Ερυθράς Θάλασσας) ένα από τα δύο σημαντικότερα εμπορικά λιμάνια της ρωμαϊκής Αιγύπτου με την Ινδία, την Αφρική και ίσως και την Κίνα.

κέντρο|μικρογραφία|500x500εσ|Ο εμπορικός δρόμος Ρώμης - Ινδίας με την τοποθεσία του Μυός Όρμου

## Παραπομπές


## Βιβλιογραφία

* G.W.B. Huntingford. *The Ethnology and History of the Area Covered by the Periplus* in Huntingford ed., "Periplus of the Erythraean Sea" (London, 1980)

## Εξωτερικοί σύνδεσμοι

* Λεπτομερής Χάρτης της Ρωμαϊκής Αιγύπτου με την τοποθεσία του Μυός Όρμου http://www.annourbis.com/maps/map000.html
Κατηγορία:Εγκαταλελειμμένοι οικισμοί στην Αίγυπτο
Κατηγορία:Αρχαιολογικοί τόποι στην Αίγυπτο
Κατηγορία:Pages with unreviewed translations
Κατηγορία:Πόλεις της Αρχαίας Αιγύπτου
Βαρθολομαίος Α΄ Γκίζι

Ο **Βαρθολομαίος Α΄ Γκίζι** (ιταλικά: *Bartolommeo Ghisi*, πέθανε το 1303) Βενετός ευγενής μέλος της Οικογένειας Γκίζι ήταν δεύτερος κύριος της Τήνου και της Μυκόνου στη Λατινική Αυτοκρατορία (1277 - 1303). Ο Βαρθολομαίος Α΄ Γκίζι ήταν γιος και διάδοχος του Ανδρέα Γκίζι. Ο πατέρας του κατέκτησε τα νησιά με τον αδελφό του Ιερεμία Γκίζι (1207) και κυβέρνησε την Τήνο και τη Μύκονο υπό την υψηλή κυριαρχία του Δούκα του Αιγαίου Μάρκου Σανούδου. Ο Βαρθολομαίος πέθανε υπέργηρος (1303), αφού καταγράφεται από το 1290 σαν *"άνδρας μεγάλης ηλικίας"*. Λίγο πριν τον θάνατο του (1303) ο Βαρθολομαίος Α΄ Γκίζι πήρε δώρο από τους Βενετούς την Κέα και τη Σέριφο, ο γιος του Γεώργιος Α΄ Γκίζι που κληρονόμησε και τα τέσσερα νησιά.

## Παραπομπές
 		


## Πηγές

*Bon, Antoine (1969). La Morée franque. Recherches historiques, topographiques et archéologiques sur la principauté d’Achaïe 
*Setton, Kenneth M. (1976). The Papacy and the Levant (1204–1571), Volume I: The Thirteenth and Fourteenth Centuries
*Guillaume Saint-Guillain, « Les Conquérants de l'Archipel. L'Empire latin de Constantinople, Venise et les premiers seigneurs des Cyclades », dans Gherardo Ortali, Giorgio Ravegnani et Peter Schreiner (dir.), Quarta Crociata. Venezia - Bisanzio - Impero Latino, Venise, Istituto Veneto di Scienze, Lettere ed Arti, 2006

|-

Κατηγορία:Οικογένεια Γκίζι
Μπίκο

Το όνομα **Μπίκο** μπορεί να σχετίζεται με τα ακόλουθα:

* Στιβ Μπίκο (1946-1977), ακτιβιστής από τη Νότιο Αφρική, αγωνιστής ενάντια στο σύστημα των φυλετικών διακρίσεων απαρτχάιντ (apartheid)
* Biko (τραγούδι), τραγούδι διαμαρτυρίας του Πήτερ Γκάμπριελ, γραμμένο το 1980 και αφιερωμένο στη μνήμη του Στιβ Μπίκο.
Μαρκέλλα Γιαννάτου

Η **Μαρκέλλα-Αφροδίτη Γιαννάτου** (Κέρκυρα, 4 Ιανουαρίου 1981) είναι Ελληνίδα ηθοποιός.

## Βιογραφικό
Γεννήθηκε και μεγάλωσε στην Κέρκυρα. Σε ηλικία 18 ετών εγκαταστάθηκε στην Αθήνα για να σπουδάσει στη Δραματική Σχολή του Χρήστου Τσάγκα. Μετά την αποφοίτησή της σπούδασε στη D.A.M.S. στο τμήμα της Φιλοσοφικής του πανεπιστημίου Uniroma3. 
Από το 2009 είναι μέλος της Ελληνικής Ακαδημίας Κινηματογράφου.

### Κινηματογράφος
Έκανε το κινηματογραφικό της ντεμπούτο το 2004, συμμετέχοντας στην ταινία «Μετεωρίτες» (σκην. Γιάννη Μαυρογένη) ενώ την ίδια χρονιά εμφανίστηκε και στην ταινία «Η Απόλυτη Στιγμή» (σκην. Λουΐζου Ασλανίδη). Το 2008 συμμετείχε στην ταινία μικρού μήκους «Το σημάδι της ζωής» και το 2009 πρωταγωνίστησε στην ταινία «Γκίνες» (σκην. Αλέξη Καρδαρά). Ακολούθησαν οι πρωταγωνιστικοί ρόλοι στις ταινίες μεγάλου μήκους «Μια φορά και ένα... μωρό» (σκην. Νίκου Ζαπατίνα) το 2011, «Δεσμά Αίματος» (σκην. Νίκου Παναγιωτόπουλου) το 2012, «Κοινός Παρονομαστής» (σκην. Σωτήρη Τσαφούλια) το 2014 και στη μικρού μήκους «Under Stress» (σκην. Πάρη Πατσουρίδη). Άλλες ταινίες που έλαβε μέρος είναι οι «Ο Χριστός σταμάτησε στου Γκύζη» (2013), «Μαριονέτες» (2015), «Κβάντο» (2015), «Between Black and White» (2015), «Luz» (2016), «Twist» (2016) και «Bourbon with milk» (2017). Το 2018 πρωταγωνίστησε στην ταινία αμερικάνικης παραγωγής «Sleeping Dogs Lie» (σκην. Konstantinos Kovas).

### Τηλεόραση
Έκανε το τηλεοπτικό της ντεμπούτο ως ηθοποιός, τη σεζόν 2005-06, στην σειρά του ANT1, «Έρωτας». Την επόμενη σεζόν έπαιξε στις σειρές «Πάρ'το Αλλιώς», «Ιωάννα της καρδιάς» και «Πάνω από το νόμο». Τη σεζόν 2007-08 πρωταγωνίστησε με Ρένια Λουιζίδου, Αιμίλιο Χειλάκη και Άρη Λεμπεσόπουλο στη δραματική σειρά του ΑΝΤ1, «Κλεμμένη Ζωή». Ακολούθησαν οι συμμετοχές της στις σειρές «Αληθινοί Έρωτες», «Έχω ένα μυστικό» και ο πρωταγωνιστικός ρόλο στην σειρά «Κάρμα». Το 2014 έδωσε τη φωνή της στη σατιρική σειρά animation του Λάκη Λαζόπουλου, «Από άλλο ανέκδοτο», ενώ το 2015 συμμετείχε στην σειρά «Το σόι σου». Τη σεζόν 2015-16 πρωταγωνίστησε, μαζί με τον Μάξιμο Μουμούρη, στην σειρά «Χωρίς Εσένα» του ΑΝΤ1 Κύπρου που προβλήθηκε και στην Ελλάδα. Το 2018 είχε έναν από τους πρωταγωνιστικούς ρόλους στην σειρά «Γυναίκα Χωρίς Όνομα». Στον 3ο κύκλο της σειράς Άγριες Μέλισσες υποδύεται την Ζωή Μεγαρίτη.Τη σεζόν 2023-2024 σειρά Η Μάγισσα στον ρόλο της Γερακίνας Γερακάρη  στον ANT1

**<big>Άλλα</big>**

Αφήγηση στο ντοκιμαντέρ «Σεφέρης-Διαμαντής, Ο Κόσμος της Κύπρου».

Φωνητικά στο τραγούδι "Εξαιρέσεις" του Γιώργου Ρους.

Τον Δεκέμβριο του 2020 ερμήνευσε το παιδικό τραγούδι του Hippoβρύχιου με τίτλο Τα Καγκουρό όπου κυκλοφορεί σε όλες τις ψηφιακές πλατφόρμες και στο κανάλι της Heaven Music στο Youtube

## Προσωπική ζωή
Στις 7 Ιουνίου 2023 απέκτησε μια κόρη που ονομάστηκε Μελία-Αφροδίτη.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Μέσος χρόνος ζωής (φυσική)

Στη φυσική, ο **Μέσος χρόνος ζωής** ενός σωματιδίου είναι ο μέσος χρόνος που υπάρχει το σωματίδιο μέχρι να διασπαστεί.

Το πρωτόνιο είναι το σωματίδιο με τη μεγαλύτερη μέση διάρκεια ζωής (περίπου 15 λεπτά) και ακολουθείται από το μιόνιο, το οποίο έχει μέση διάρκεια ζωής 2.2 μικροδευτερόλεπτα (μs).

## Παραπομπές


Κατηγορία:Σωματιδιακή φυσική
Φακούντο Ολέζα

Ο **Φακούντο Ολέζα** (γενν. 30 Αυγούστου 1994) είναι Αργεντινός αθλητής της ιστιοπλοΐας. Κατέκτησε την 9η θέση στο αγώνισμα του φινν στους Θερινούς Ολυμπιακούς Αγώνες 2016.

## Παραπομπές


Κατηγορία:Αργεντινοί αθλητές της ιστιοπλοΐας
Βουλευτικές εκλογές 2018 στο Ελ Σαλβαδόρ

**Νομοθετικές εκλογές** διεξήχθησαν στο  Ελ Σαλβαδόρ στις 4 Μαρτίου 2018 για την επιλογή 84 μελών της Νομοθετικής Συνέλευσης και 262 δημάρχων. Οι εκλογές πραγματοποιήθηκαν από το Ανώτατο Ομοσπονδιακό Δικαστήριο.

## Εκλογικό σύστημα
Τα 84 μέλη της  Νομοθετικής Συνέλευσης εκλέγονται με ανοικτή λίστα με αναλογική σε 14 πολυεδρικές εκλογικές περιφέρειες, με βάση τα διαμερίσματα, με την κατανομή των εδρών να γίνεται με τη χρήση της μεθόδου του μεγαλύτερου υπολοίπου.

## Αποτελέσματα

## Παραπομπές


2018
Ελ Σαλβαδορ
Βουλευτικές εκλογές 2012 στο Ελ Σαλβαδόρ

**Βουλευτικές και τοπικές εκλογές** διεξήχθησαν στο Ελ Σαλβαδόρ στις 11 Μαρτίου 2012 για την ανάδειξη 84 μελών της Νομοθετικής Συνέλευσης και 262 δημάρχων. Η εκλογή οργανώθηκε από το Ανώτατο Εκλογοδικείο. Η αντιπολίτευση (ARENA) κέρδισε οριακά το Απελευθερωτικό Μέτωπο Φαραμπούνδο Μαρτί (FMLN) και τον εταίρο του, το Μεγάλο Συνασπισμό για την Εθνική Ενότητα (GANA).
 **Νομοθετική Συνέλευση, 10 Μαρτίου 2012**
|-
!style="background-color:#E9E9E9" align=center valign=top colspan=2|Κόμμα
!style="background-color:#E9E9E9" align=center|Ψήφοι
!style="background-color:#E9E9E9" align=center|%
!style="background-color:#E9E9E9" align=center|Έδρες
!style="background-color:#E9E9E9" align=center|+/–
|-
|bgcolor="blue"|
|align=left valign=top|Εθνικιστική Ρεπουμπλικανική Συμμαχία (*Alianza Republicana Nacionalista*)
|valign="top"|870.418
|valign="top"|39,76%
|valign="top"|33
|valign="top"| 1
|-
|bgcolor="red"|
|align=left valign=top|Μέτωπο Εθνικής Απελευθέρωσης Φαραμπούντο Μαρτί (*Frente Farabundo Martí para la Liberación Nacional*)
|valign="top"|804.760
|valign="top"|36,76%
|valign="top"|31
|valign="top"| 4
|-
|bgcolor="orange"|
|align=left valign=top|Μεγάλος Συνασπισμός για την Εθνική Ενότητα  (*Alianza por la Unidad Nacional*)
|valign="top"|210.101
|valign="top"|9,6%
|valign="top"|11
|valign="top"| 11
|-
|bgcolor="darkblue"|
|align=left valign=top|Εθνικός Συνασπισμός (*Concertación Nacional*)1
|valign="top"|157.074
|valign="top"|7,18%
|valign="top"|74
|valign="top"| 4
|-
|bgcolor="green"|
|align=left valign=top|Κόμμα της Ελπίδας (*Partido de la Esperanza*)2
|valign="top"|60.486
|valign="top"|2,76%
|valign="top"|14
|valign="top"| 4
|-
|bgcolor="yellow"|
|align=left valign=top|Δημοκρατική Αλλαγή (*Cambio Democrático*)
|valign="top"|46.838
|valign="top"|2,14%
|valign="top"|1
|valign="top"| 0
|-
|bgcolor="#FFFFDD"|
|align=left valign=top|Εθνικό Φιλελεύθερο Κόμμα  (*Partido Nacional Liberal*)
|valign="top"|14.379
|valign="top"|0,66%
|valign="top"|0
|valign="top"| 0
|-
|
|align=left valign=top|Λαϊκό Κόμμα (*Partido Popular*)
|valign="top"|10.952
|valign="top"|0,50%
|valign="top"|0
|valign="top"| 0
|-
|bgcolor="grey"|
|align=left valign=top|Ανεξάρτητοι3
|valign="top"|14.098
|valign="top"|0,63%
|valign="top"|0
|valign="top"| 0
|-
|style="background-color:#E9E9E9" align="light" valign="top" colspan="2"|**Σύνολα**
|width="30" align="right" style="background-color:#E9E9E9"|**2.215.589**
|width="30" align="right" style="background-color:#E9E9E9"|**100,00%**
|width="50" align="right" style="background-color:#E9E9E9"|**84**
|width="30" align="right" style="background-color:#E9E9E9"|—
|-
|align="left" colspan="7"|1Σε σύγκριση με το Κόμμα Εθνικής Συμφιλίωσης το 2009.2Συγκριτικά με το Χριστιανοδημοκρατικό Κόμμα το 2009.3Πέντε ανεξάρτητοι υποψήφιοι. Το ποσοστό και οι ψήφοι είναι συγκεντρωτικά.4Ένας βουλευτής από το Chalatenango που κέρδισε, κατήλθε με το ενιαίο CN και PES συγκεντρώνοντας 17.072 ψήφοι ή 0,78% (προσμετρημένα εδώ για το CN).Πηγή: Ανώτατο Εκλογοδικείο
|}

## Παραπομπές


2015
Ελ Σαλβαδορ
Προεδρικές εκλογές 2009 στο Ελ Σαλβαδόρ

**Προεδρικές εκλογές** διεξήχθησαν στο Ελ Σαλβαδόρ στις 15 Μαρτίου. Οι κύριοι διεκδικητές του προεδρικού θώκου ήταν ο Ροδρίγο Άβιλα από την Εθνικιστική Ρεπουμπλικανική Συμμαχία (ARENA) και ο υποψήφιος του κόμματος των πρώην ανταρτών, Μαουρίσιο Φούνες από το Μέτωπο Εθνικής Απελευθέρωσης Φαραμπούντο Μαρτί  (FMLN). Οι δημοσκοπήσεις έφερναν τον Φούνες να προηγείται του αντιπάλου του. 

## Αποτελέσματα
O Φούνες ανακηρύχθηκε νικητής των εκλογών, καθώς έλαβε 51,3% των ψήφων. Αντιπρόεδρός του είναι ο Σαλβαδόρ Σάντσες Σερέν (Salvador Sánchez Cerén). Ο αντίπαλός του , Άβιλα, πήρε 48,7% των ψήφων. Ήταν η πρώτη φορά που το ARENA ηττήθηκε σε εκλογές έπειτα από 18 χρόνια. Ο νικητής χαρακτήρισε τη νύχτα των εκλογών ως την "ευτυχέστερη νύχτα της ζωής του" και λίγο μετά ο Άβιλα παραδέχθηκε την ήττα του. Οι εκλογικοί παρατηρητές από τον Οργανισμό Αμερικανικών Κρατών δεν ανέφεραν επεισόδια, παρότι σε εκλογικό κέντρο στην Τορόλα , του διαμερίσματος Μορασάν, υπήρξαν καταγγελίες ότι ψήφισαν και κάτοικοι από την Ονδούρα.
Χώρες όπως η Ταϊβάν και οι ΗΠΑ δήλωσαν ότι ανυπομονούσαν να συνεργαστούν με τη νέα κυβέρνηση του Ελ Σαλβαδόρ. Ο νέος πρόεδρος ανέλαβε καθήκοντα την 1η Ιουνίου του 2009.

 **Πρόεδρος, 15 Μαρτίου 2009**
|-
!style="background-color:#E9E9E9" align=left|Υποψήφιος – Κόμμα
!style="background-color:#E9E9E9" align=right|Ψήφοι
!style="background-color:#E9E9E9" align=right|%
|-
|align="left" valign="top"|Μαουρίσιο Φούνες – Εθνικό Απελευθερωτικό Μέτωπο Φαραμπούντο Μαρτί (*Frente Farabundo Martí para la Liberación Nacional*)
|align="top" align=right |1.349.142
|align="top" align=right |51,29%
|-
|align="left" valign="top"|Ροδρίγο Άβιλα – Εθνικιστική Ρεπουμπλικανική Συμμαχία (*Alianza Republicana Nacionalista*)
|align="top" align=right |1.280.995
|align="top" align=right |48,70%
|-
|style="background-color:#E9E9E9" align="left" valign="top"|**Σύνολο** (συμμετοχή 62%)
|width="75" align="right" style="background-color:#E9E9E9"|**2.630.137**
|width="30" align="right" style="background-color:#E9E9E9"|**100,00**
|-
|align="left" valign="top"|Εγγεγραμμένοι
|width="75" align="right"|4.226.479
|-
|colspan="3"|Πηγή: TSE 
|-
|}

## Παραπομπές


2009
Ελ Σαλβαδορ
Άλφρεντ Τάισοου

αριστερά|μικρογραφία|Ο Τάισοου νικά το αγώνισμα των 800 μέτρων.
Ο **Άλφρεντ Τάισοου** (21 Μαρτίου 1874 – 26 Οκτωβρίου 1901 στο Μπέρνλι) ήταν Άγγλος αθλητής του στίβου που κέρδισε το χρυσό μετάλλιο στα 800 μέτρα ανδρών στους Θερινούς Ολυμπιακούς Αγώνες 1900.

## Παραπομπές


Κατηγορία:Βρετανοί αθλητές του στίβου
Κατηγορία:Βρετανοί Ολυμπιονίκες
Κατάλογος πρωθυπουργών του Μπουτάν

Ο **Πρωθυπουργός του Μπουτάν** (**Lyonchhen**) είναι ο αρχηγός της κυβέρνησης του Μπουτάν. Διορίζεται από το κόμμα που κερδίζει τις περισσότερες έδρες στην Εθνοσυνέλευση και είναι επικεφαλής του εκτελεστικού υπουργικού συμβουλίου, του Lhengye Zhungtshog (Συμβούλιο Υπουργών). Από το 1964 ως το 1998 η θέση δεν υφίστατο. Από το 1998 επαναφέρθηκε το αξίωμα.
Ο  **Επικεφαλής Σύμβουλος (Chief Advisor)** είναι ο επικεφαλής μιας μεταβατικής κυβέρνησης του Μπουτάν έπειτα από τη διάλυση της Συνέλευσης, σε προετοιμασία για τη διεξαξωγή εκλογών για Εθνοσυνέλευση.

## Πρωθυπουργοί του Βασιλείου του Μπουτάν

### Επικεφαλής υπουργοί (Gongzim)

### Πρωθυπουργοί (Lyonchen)

## Παραπομπές


## Εξωτερικοί σύνδεσμοι
*Επίσημος δικτυακός τόπος της Κυβέρνησης του Μπουτάν 


Μπουταν
Δημοψήφισμα στον Ισημερινό (2018)

Ένα **δημοψήφισμα με 7 ερωτήματα και λαϊκή διαβούλευση** διεξήχθη στον Ισημερινό την Κυριακή 4 Φεβρουαρίου 2018, για την μεταρρύθμιση του Συντάγματος και προκειμένου να γνωμοδοτήσουν οι πολίτες για θέματα εθνικής σημασίας. Η διαβούλευση ανακοινώθηκε στις 2 Οκτωβρίου 2017 από τον πρόεδρο [Λενίν Μορένο Η ψηφοφορία έγινε για 7 ερωτήματα που τέθηκαν προς ψήφιση ή απόρριψη από το εκλογικό σώμα.

## Πλαίσιο
Τη νύχτα της 4ης Σεπτεμβρίου, ο πρόεδρος Μορένο έκανε την πρώτη ανακοίνωση για τη λαϊκή διαβούλευση, όπου αναφέρεται ότι η πιθανότητα να προκηρυχθεί δημοψήφισμα ήταν υπό ανάλυση. Δύο εβδομάδες αργότερα, στις 18 Σεπτεμβρίου του 2017, ο πρόεδρος κάλεσε τους ενδιαφερόμενους πολίτες να στείλουν τις ερωτήσεις τους προκειμένου να αναλυθούν και με το ενδεχόμενο να ενσωματωθούν στη διαβούλευση.

Ο πρόεδρος Μορένο, αφού υπερέβη το χρόνο αναμονής για τον προσδιορισμό του Συνταγματικού Δικαστηρίου όπως ορίζει ο νόμος, έστειλε εκτελεστικό διάταγμα με το οποίο ζήτησε να γίνει λαϊκή διαβούλευση. Το ίδιο θέμα τέθηκε και πριν, όταν το 2015, ο πρόεδρος Ραφαέλ Κορέα προέτρεψε το CNE να προβεί σε λαϊκή διαβούλευση στη La Manga del Cura το 2015, με την υπογραφή εκτελεστικού διατάγματος για να διεξαχθεί το δημοψήφισμα.

## Ερωτήματα

### Δημοψήφισμα

### Λαϊκή διαβούλευση

## Αποτελέσματα
Σε ένα από τα σημαντικότερα ερωτήματα, οι ψηφοφόροι ενέκριναν σε ποσοστό 64% την πρόταση να ανασταλεί η ισχύς του νόμου που επέτρεπε απεριόριστο αριθμό θητειών στην προεδρία της χώρας, σε μία προφανή προσπάθεια του προέδρου Μορένο να σταματήσει τον δρόμο για διεκδίκηση εκλογής στο προεδρικό αξίωμα από τον Ραφαέλ Κορέα.

## Παραπομπές


2018
Ισημερινος
Κίροφ (αποσαφήνιση)

Ο όρος **Κίροφ** μπορεί να αναφέρεται σε:

* Κίροφ, πόλη της Ρωσίας.
* Περιφέρεια Κίροφ, περιφέρεια (και ομοσπονδιακό υποκείμενο) της Ρωσίας.
* Σεργκέι Κίροφ, σοβιετικός κομμουνιστής.
Σιλέτ (αποσαφήνιση)

Ο όρος **Σιλέτ** μπορεί να αναφέρεται σε:

* Σιλέτ, πόλη του Μπανγκλαντές
* Επαρχία Σιλέτ, επαρχία του Μπανγκλαντές
* Διαίρεση Σιλέτ, διαίρεση του Μπανγκλαντές
Α΄ ελληνικοί αθλητικοί γυναικείοι αγώνες στίβου 1926

Οι **Α΄ Ελληνικοί αθλητικοί αγώνες στίβου για γυναίκες** διεξήχθησαν στην Αθήνα και συγκεκριμένα στο Καλλιμάρμαρο Στάδιο, στις 5 Δεκεμβρίου του 1926. Ήταν ένας νέος για την εποχή, αθλητικός θεσμός, τον οποίο ακολούθησε η διεξαγωγή, λίγους μήνες μετά, των Πανελληνίων Αγώνων του ίδιου επιπέδου με αθλήτριες από την Αθήνα, τον Πειραιά και τη Θεσσαλονίκη.

Στους αγώνες, οι οποίοι και κινηματογραφήθηκαν από ειδικό συνεργείο, πήραν μέρος, συνολικά 21 αθλήτριες (γυναίκες, νεάνιδες και κορασίδες) συλλόγων της πρωτεύουσας, που συναγωνίσθηκαν στα αθλήματα της δισκοβολίας, του άλματος σε ύψος και σε μήκος και σε δρόμους ταχύτητας (σκυταλοδρομίες και 80 μ.)

## Πηγές
* Εφημερίδα «Έθνος», φύλλο της 5/12/1926, σελ. 5, στήλη «Της Ημέρας» - «Οι σημερινοί γυναικείοι αγώνες εις το Στάδιον»

1926 στιβου αγωνες γυναικειοι αθλητικοι Α Ελληνικοι
1926 στιβου αγωνες γυναικειοι αθλητικοι Α Ελληνικοι
Αν Όλα Τέλειωναν Εδώ

To ***Αν Όλα Τέλειωναν Εδώ*** είναι η πρώτη επίσημη κυκλοφορία των Κόρε. Ύδρο., ο πρώτος δίσκος του συγκροτήματος μετά την προσχώρηση του Αλέξανδρου Μακρή. Ηχογραφημένος το 2002 στον προσωπικό του υποτυπωδώς στουντιακό χώρο στην Κέρκυρα, καθώς και σε μέρη όπως ωδεία, μικρές συναυλιακές αίθουσες και θέατρα, ο δίσκος κυκλοφόρησε τον Μάρτιο του 2003 από την ανεξάρτητη εταιρεία Wipe Out Records και αντιμετωπίστηκε ως μια "μεγάλη έκπληξη" "από το πουθενά" από τη συντριπτική μερίδα του εγχώριου μουσικού τύπου.

Το άλμπουμ επανακυκλοφόρησε στις 29 Μαρτίου 2021, σε επετειακή επανέκδοση σε διπλό βινύλιο, από την Inner Ear.

## Λίστα Κομματιών

# "Υπερνάνος" – 3:41
# "Μια Νέα Αρχή" – 6:32
# "Ο πιο Ενδιαφέρων Καταθλιπτικος Άνθρωπος στον Κόσμο" – 4:14
# "Σύννεφα" – 2:48
# "Γιατί;" – 1:21
# "Η Καλοσύνη Σου" – 4:43
# "Όλες οι Μικρές μου Λέξεις" – 2:28
# "(όνειρο πιλότου)" – 2:36
# "Ο Θάνατος μέσα στα Μάτια σου" – 7:32
# "Νύχτες χωρίς Εσένα" – 5:10
# "Αν Νομίζεις ότι Αδικήθηκες" – 5:44
# "Εδώ Κατοικεί η Αμαρτία" – 3:20
# "Μη Με Ρωτάς" – 3:24
# "Όταν ο Διάδρομος Ρουφήξει τα Παιχνίδια μου" – 7:46
# "Αγώνας που Τέλειωσε (δεν είναι Αγώνας)" – 4:41

Όλα τα τραγούδια είναι γραμμένα από τους Κόρε. Ύδρο. (Παντελής Δημητριάδης και Αλέξανδρος Μακρής), πλην του 7 ("Όλες οι Μικρές μου Λέξεις"), που αποτελεί απόδοση του τραγουδιού των Magnetic Fields "All My Little Words" (σύνθεση Stephin Merritt).

## Παραπομπές


## Εξωτερικοί σύνδεσμοι

* Το ''Αν Όλα Τέλειωναν Εδώ'' στο Discogs
* Το ''Αν Όλα Τέλειωναν Εδώ'' στο MusicBrainz
* Το ''Αν Όλα Τέλειωναν Εδώ'' στο YouTube
* Η επίσημη δισκογραφία των Κόρε. Ύδρο.

Κατηγορία:Κόρε. Ύδρο. (δισκογραφία)
Κατηγορία:Άλμπουμ του 2003
Κίνημα των κίτρινων γιλέκων

μικρογραφία|Διαδήλωση των κίτρινων γιλέκων στο Μπελφόρ την 1 Δεκεμβρίου 2018
Το **κίνημα των κίτρινων γιλέκων** (, από τα φωσφορίζοντα γιλέκα που φορούν πολλά μέλη του) είναι ένα από τα κάτω (grassroots) πολιτικό κίνημα για οικονομική δικαιοσύνη που εμφανίστηκε στη Γαλλία στα τέλη του 2018.

Η διαμαρτυρία επικεντρώθηκε αρχικά στην αύξηση της τιμής των καυσίμων που προκάλεσε η αύξηση του φόρου στα πετρελαιοειδή. Γρήγορα επεκτάθηκε και σε αιτήματα που σχετίζονται με την αγοραστική δύναμη μεσαίων και χαμηλών στρωμάτων που ζουν σε περιαστικές περιοχές και την επαρχία, ακόμη και με την παραίτηση του γάλλου προέδρου Εμανουέλ Μακρόν. Το κίνημα εξαπλώθηκε κυρίως μέσω των κοινωνικών δικτύων.

Η πρώτη πανεθνική διαδήλωση έγινε στις 17 Νοεμβρίου και επαναλαμβάνεται ως σήμερα κάθε Σάββατο.

Σοβαρά επεισόδια ξέσπασαν κατά τη διάρκεια διαδηλώσεων στο Παρίσι στις 2 Δεκεμβρίου. Την Τρίτη 4 Δεκεμβρίου η κυβέρνηση αποφάσισε να αναστείλει την εφαρμογή της αύξησης στον φόρο για έξι μήνες (θα ίσχυε από την 1η Ιανουαρίου 2019).

Αρχικά, δημοσιεύτηκαν 42 αιτήματα των Γάλλων διαδηλωτών, με προμετωπίδα την περίθαλψη των αστέγων.

Στις 27 Ιανουαρίου 2019 έλαβε χώρα η **1η Συνέλευση των Συνελεύσεων** των Κίτρινων Γιλέκων στο Κομερσύ, η οποία αποτέλεσε μία πρώτη προσπάθεια ομοσπονδιοποίησης του κινήματος, όπως αποτυπώθηκε και στο σχετικό τους κείμενο. Στις 5-7 Απριλίου πραγματοποιήθηκε η **2η Συνέλευση των Συνελεύσεων** των Κίτρινων Γιλέκων στο Σαιν-Ναζαίρ με περίπου 800 εκπροσώπους αυτή τη φορά.

Όπως το κίνημα των αγανακτισμένων έτσι και το κίνημα των κίτρινων γιλέκων έχει εξαπλωθεί σε περισσότερες από 20 χώρες, μεταξύ των οποίων η Αίγυπτος, η Αυστραλία, η Βουλγαρία, η Βρετανία, η Γερμανία, η Ιρλανδία, το Ισραήλ, η Ιταλία, ο Καναδάς, η Κροατία, η Λιθουανία, η Ολλανδία, η Πολωνία, η Πορτογαλία, η Ρωσία, η Σερβία  η Φινλανδία και η Ελλάδα.

## Βιβλία για τα Κίτρινα Γιλέκα στα ελληνικά
* Τα Κίτρινα Γιλέκα, Ο Θερμός Γαλλικός Χειμώνας '18-'19, Negri Toni, εκδόσεις Ελευθεριακή Κουλτούρα, Αθήνα, Μάρτιος 2019, σελ. 58
* Κίτρινα Γιλέκα - Συλλογή κειμένων, εκδόσεις Βαβυλωνία, Αθήνα, Απρίλιος 2019, σελ. 96, ISBN 978-618-84114-1-8.

## Παραπομπές

## Εξωτερικοί σύνδεσμοι
* 

Κατηγορία:Διαδηλώσεις και διαμαρτυρίες στη Γαλλία
Κατηγορία:Κοινωνικά κινήματα στη Γαλλία
Κατηγορία:Ταραχές στη Γαλλία
Κατηγορία:Πετρελαϊκή πολιτική